Mølmann (slekt)

Mølmann eller Møllmann er en slekt som kan føres tilbake til Westfalen, men som under tredveårskrigen rømte og slo seg ned i Flensborg i Hertugdømmet Slesvig. Slekten kom til Norge med Bernt og Thomas Mølmann, som tok borgerbrev som kjøpmenn i Trondheim sist på 1600-tallet. Mølmann-familien ble en av de slesvigske patrisierfamiliene i Trondheim. Allerede før Mølmann-slekten kom til Trondheim, var den knyttet til kjøpmannsslekten Meincke gjennom giftermål. Meincke-slekten i Trondheim nedstammer fra Lucia Mølmann.

Slektstre 

 Bernhard Mølmann (død 1677), rådmann i Flensborg, gift med Maria Beyer (død 1682).
 Lucia Mølmann (1645–1685), gift med kjøpmann i Flensborg Heinrich Meincke (1626–1678), se slekten Meincke for deres etterkommere i Norge.
 Johann Mølmann (1654–1707), kjøpmann i Flensborg, tok borgerbrev i Trondheim omkring 1680, gift med Anna Hammond (1668–1739, datter av Thomas Hammond).
 Bernt Mølmann (1684–1759), godseier på Røros, gift med Abel Margrethe Frost (1688–1759, enke etter direktør ved Røros kobberverk Theodorus Bernardus Bergmann).
 Theodorus Mølmann (1725–1772), kjøpmann og eier av gården i Mølmannsdalen på Røros, døde på vei til vielsen med sin forlovede Catharina Borchgrevink (1730–1804), som ble hans arving.
 Elisabeth Marie Mølmann (1726–1761), gift med sogneprest i Stod og eier av Egge gård Christian Hersleb (1714–1761).
 Abel Margrethe Hersleb (1747–1813), gift med justisråd og eier av Reins kloster Henrik Horneman (1738–1807), se slekten Horneman.
 Johan Mølmann (1728–1783), godseier og medeier i Røros kobberverk, gift 1. gang med Ane Nilsdatter Munch (død 1772, mor til skuespilleren Michael Rosing før ekteskapet), 2. gang med Anne Margrethe Dybdahl (død 1781).
 Abel Marie Mølmann (død 1787), gift med major og amtsveimester Johan Mangelsen Brun (1757–1835).
 Abel Marie Brun (1787–1840), gift med by- og rådstueskriver i Trondheim Even Solberg (1787–1874).
 Thomas Mølmann (1686–1762), kjøpmann i Trondheim, gift med Christiane (Stinchen) Tyrholm.
 Hans Ulrich Mølmann (1715–1778), lagmann i Trondheim, gift med Golla Gudlov Hveding (1722–1799).
 Anna Catharina (Stinchen) Mølmann (1757–1820), gift med general, greve Carl Jacob Waldemar von Schmettow (1744–1821).
 Marie Georgine Caroline von Schmettow (1786–1862), komtesse, gift med sin tremenning, nedennevnte Hans Collin (1784–1861).
 Amalie Ulrica Frederica von Schmettow (1791–1856), komtesse, gift med stiftsamtmann i Trondheim, greve Fredrik Christopher af Trampe (1779–1832), se greveslekten Trampe.
 Catharina Mølmann (1720–1748), gift med kjøpmann i Trondheim, hoffagent Hilmar Meincke (1710–1771), se slekten Meincke.
 Catharina Lysholm (født Meincke, 1744–1815), forretningskvinne som har blitt tilskrevet æren for linjeakevitten, gift med sin fetter, hoffagent Broder Brodersen Lysholm, se slekten Lysholm.
 Bernt Mølmann (1721–1760), gift med Fennichen Hønne (1740–1788).
 Bernhardine Mølmann (1760–1791), gift med generalauditør og kjøpmann i Trondheim Frederich Collin (1740–1802).
 Hans Collin (1784–1861), bankskriver, magasinforvalter og hoffråd i Trondheim, gift med sin tremenning, ovennevnte Marie Georgine Caroline von Schmettow (1786–1862).

Referanser 

Norske slekter